Document ID: /roh_data/filtered/fineweb-2-filterrobots_roh.jsonl.gz/44408

Las studentas ed ils students dals dus studis da bachelor frequentan communablamain l’onn da basa. Fin al cumenzament dal segund semester pon las studentas ed ils students midar il studi da bachelor senza dischavantatgs.
preparaziun, emna d’introducziun ed ateliers
- Avant che cumenzar il studi: duas emnas da preparaziun facultativas en il champ art ed activitad creativa
- Emna d’introducziun: emprima survista dal studi
- Las mesemnas: visitas da classas da scola en gruppas pitschnas (rimnar emprimas experientschas d’instruir)
- Fin dal semester: dus dis ospitaziun sin in stgalim da scola anc betg enconuschent
dis da bloc, praticum e discurs da verificaziun
- Avant che cumenzar il semester: mintgamai tschintg dis en bloc en scienzas d’educaziun e matematica
- Mesadad da matg: emprim grond praticum (per regla en dus); las studentas ed ils students instrueschan lecziuns en roms tschernids
- Tschintg dis da bloc en natira, uman e societad
- Discurs da verificaziun: examinar la qualificaziun professiunala
Las studentas ed ils students s’approfundeschan en lur stgalim en mira e han numerusas opziuns d’elecziun.
emna da cultura, seminaris specifics per il stgalim en mira e praticum
- Cumenzament dal semester: tschintg dis da bloc en natira, uman e societad e tschintg dis en bloc cultura linguistica (savens en l’exteriur)
- Seminaris specifics per il stgalim en mira (qvd. nagins moduls che cumpiglian plirs stgalims)
- Cumenzament da la lavur da bachelor
- Schaner: praticum da quatter emnas (en dus); las studentas ed ils students instrueschan en quest connex plirs roms
grondas pussaivladads da tscherna u semester ospitant facultativ
- Tscherna tranter duas fin trais variantas per modul (uraris individuals)
- Facultativ: frequentar il quart semester en ina scola auta en Svizra u a l’exteriur
- Quatter giadas tschintg dis da bloc en differents champs (cun pussaivladads da tscherna)
- Durant la stad: segiurn linguistic da quatter emnas (u renconuschientscha d’in segiurn linguistic gia prestà)
Las studentas ed ils students absolvan trais praticums durant in semester e sa preparan sin la midada en la professiun sco persuna d’instrucziun.
semester da la pratica professiunala e terminaziun da la lavur da bachelor
- Avust fin december: dus praticums (individuals)
- Emprim praticum: las studentas ed ils students instrueschan la mesadad da las lecziuns da lur classa
- Segund praticum: midada da la classa. Las studentas ed ils students instrueschan trais quarts da las lecziuns da lur classa.
- Fin la mesadad da favrer: terminaziun da la lavur da bachelor, tschintg dis da bloc en il champ art ed activitad creativa
introducziun en la professiun, praticum da diplom e festa da diplom
- Suenter il SPP nizzegian las studentas ed ils students las pussaivladads da respunder lur dumondas resultadas en la pratica cun agid dad enconuschientschas teoreticas.
- Candidaturas per ina plazza
- Preparaziun per la futura vita professiunala
- Praticum da diplom: Las studentas ed ils students instrueschan tut las lecziuns da lur classa da praticum e cumprovan lur abilitads durant in di d’examen.
- Festa da diplom: terminaziun dal studi
- Introducziun en la professiun da trais dis per absolventas ed absolvents ch’èn emploiads en il chantun Grischun.